### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 25. marts 2020 har vedtaget Magistratens indstilling i overensstemmelse med erklæring fra Børn og Unge-udvalget af 4. marts 2020.

Venstres byrådsgruppe kunne ikke tiltræde indstillingens At 6 og 7.

Enhedslisten de Rød-Grønnes byrådsgruppe kunne ikke tiltræde indstillingens At 2 om fastlagt placering.

Sagen blev behandlet sammen med sag 7.

### Resumé

Byrådet vedtog den 14. august 2019 “Aftale om et attraktivt skoletilbud i [adresse], [adresse] og [adresse]”. Aftalen indebærer, at der skal etableres en ny skole i [adresse] til skoleåret 2025-2026.

Det foreslås, at skolen bygges i to afdelinger, hvor afdelingen for 0.-3. klasse med SFO placeres i den nordlige del af byparken, mens afdelingen for 4.-9. klasse og fritidscenteret placeres i den sydlige del af byparken.

Med denne indstilling afsættes midler til projektering af den nye skole og fritidscenter. Projekteringen gennemføres med bred inddragelse af ledelse, medarbejdere, kommende og nye forældre i skole og klubtilbud, lokalområdet, foreninger og øvrige interessenter. Første skridt på vejen er et forløb i første halvår af 2020 med fokus på at afklare den nye skoles profil og pædagogisk program og at udbyde projektet til bygherrerådgivning.

Inden udgangen af 2021 fremsendes indstilling til byrådet om frigivelse af den samlede anlægsbevilling til projektet.

### Indstilling

Det indstilles:

At 1) der projekteres en 3-sporet skole i [adresse] til undervisning og fritid med en forventet samlet anlægssum på 294 mio. kr.

At 2) skolen bygges i to afdelinger i [adresse], hvor afdelingen for 0.-3. klasse med SFO placeres i den nordlige del af byparken, mens afdelingen for 4.-9. klasse og fritidscenteret placeres i den sydlige del af byparken.

At 3) der som entrepriseform vælges totalentreprise.

At 4) rådmanden for Børn og Unge efter en bred involverende proces og med inddragelse af Børn og Unge-udvalget træffer beslutning om skolens profil og pædagogiske program.

At 5) der gives anlægsbevilling på 15,2 mio. kr. til projektering, herunder intern projektledelse, udarbejdelse af byggeprogram, bygherrerådgivning, totalentreprise- konkurrence, projektering, byggetilladelse og byggesagsbehandling m.v. finansieret af midler afsat til ny skole i [adresse].

At 6) der frigives rådighedsbeløb på 15,2 mio. kr. til projektering fordelt med 6,3 mio. kr. i 2020, 4,8 mio. kr. i 2021 og 2,1 mio. kr. i både 2022 og 2023.

At 7) der frigives rådighedsbeløb på 2,5 mio. kr. til etablerings- og driftsudgifter til genhusning af klubben i [adresse] frem til 2025 fordelt som beskrevet i tabel 3 og finansieret af KB restmidler afsat til administrative fællesskaber.

At 8) 2 pct. af den samlede anlægssum på 294 mio. kr. til skolebyggeriet i [adresse] svarende til 5,9 mio. kr. anvendes til intern projektledelse og udmøntes ligeligt med 1,0 mio. kr. årligt over 6 år i [adresse] til Børn og Unge.

### Sagens forløb

13-02-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 17-02-2020 Magistraten

Fremsendes til [adresse] med bemærkning, at Magistraten i mødet den 17. februar 2020 anbefaler, at byrådet tiltræder Magistratsafdelingen for Børn og Unges indstilling af 24. januar 2020.

Kirstine Christoffersen kunne ikke tiltræde indstillingen, og finder at det er de fastlagte indikatorer og ikke politiske beslutninger, der bør definere hvornår der skal opføres nye skoler.

Rådmand Ludvig Ravn og Karlo Bertelsen tog forbehold.

Rikke Simonsen deltog ikke i sagens behandling.

 26-02-2020 [adresse]

Fremsendes til Børn og Unge-udvalget til behandling i henhold til beslutning i byrådets møde den 26. februar 2020.

Sagen blev behandlet sammen med sag 22.

 04-03-2020 Børn og Unge-udvalget

Britt Johnsen, Carlo Skov, Sussanne Danielsen, Beth Ravn og Leif Madsen kunne tiltræde indstillingen i overensstemmelse med Magistratens anbefaling.

Malou Hermansen og Ane Nilsson tog forbehold.

 11-03-2020 Aarhus Byråd
Sagens behandling blev udsat  i byrådets møde den 11. marts 2020.
 25-03-2020 Aarhus Byråd

Tilbagesendes Magistratsafdelingen for Børn og Unge med bemærkning, at byrådet i sit møde den 25. marts 2020 har vedtaget Magistratens indstilling i overensstemmelse med erklæring fra Børn og Unge-udvalget af 4. marts 2020.

Venstres byrådsgruppe kunne ikke tiltræde indstillingens At 6 og 7.

Enhedslisten de Rød-Grønnes byrådsgruppe kunne ikke tiltræde indstillingens At 2 om fastlagt placering.

Sagen blev behandlet sammen med sag 7.